Raasay

Raasay (skotsk gælisk: Ratharsair ) er en øy i Atlanterhavet, i Hebridene på vestkysten av Skottland. Navnet kommer av norrønt «rådyr-øy». Et annet gælisk navn på øya er Eilean nam Fear Móra, øya med de store menn.

Raasay er har et areal på 62,82 km² og er med det den største av de andre øyene i farvannet rundt Skye. Raasay ligger mellom Skye og fastlandet, Sound of Raasay skiller Skye og Rasay på vestsiden og Narrows of Raasay skiller dem på sørsiden. Sørvest for Raasay ligger Scalpay og nord for den Rona. 

I 2001 bodde det 194 mennesker på Raasay, de fleste i Inverarish sør på øya. Det er også flere andre mindre bosettinger på øya.

Øya er om lag 22,5 kilometer lang i retning nord-sør, og fem kilometer på det bredeste øst-vest. Det høyeste punktet på øya er Dun Caan som er 443 meter over havet.

En endemisk art av klatremus holder til på øya.

Referanser

Highland
Øyer i Skottland